Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Estónsko, Tallinn	
Organizátor:	Rada Európy, European Wergeland Centre, Ministerstvo školstva a výskumu Estónska, Estónsky inštitút ľudských práv	
Termín:	21. – 27. 08. 2015	
Účel:	Účasť na Baltskej letnej akadémii o ľudských právach ako pozorovateľ vyslaný Radou Európy	
Rokovací jazyk:	Anglický jazyk	
	
Rámcový program
21. 08.  2015 
- Privítanie zástupcami organizátorov
- Aktivity zamerané na sieťovanie účastníkov akadémie 
22. 08. 2015 
- Predstavenie cieľov výchovy a vzdelávania v oblasti ľudských práv a demokratického občianstva 
- Podpora celoškolského prístupu vo výučbe  
23. 08. 2015
- Proces vyučovania a učenia sa v triede a škole 
24. 08. 2015
- Panelová diskusia 
- Vyučovacie metódy 
- Školská komunita a partnerstvá 
25. 08. 2015
- Iniciatívy a rozhodovací proces 
- Participácia na vytváraní školského prostredia 
26. 08. 2015
- Tvorba mini projektu - východisková analýza 
- Príprava pracovnej verzie akčných plánov na školskej úrovni 
27. 08. 2015
- Prezentácia akčných plánov školy vrátane spätnej väzby
- Vyhodnotenie a ukončenie akadémie 	
	
Stručný priebeh	
Baltská letná akadémia s názvom Local Partnerships for Human Rights through History bola organizovaná Radou Európy, Európskym Wergeland centrom, Ministerstvom školstva a výskumu Estónska a Estónskym inštitútom pre ľudské práva. Letnej akadémie sa zúčastnilo osem škôl z troch krajín: Litva, Lotyšsko, Estónsko. Každá škola bola zastúpená štyrmi členmi, pričom členovia zastupujúci školu boli rôznorodí, napr. učitelia cudzieho jazyka, materinského jazyka, dejepisu, občianskej náuky, riaditelia školy, zástupcovia riaditeľa školy, zástupcovia odboru školstva, rodičia i žiaci. Rôznorodé zastúpenie vo vysokej miere podporilo celoškolský prístup pri riešení problematiky ľudských práv a demokratického občianstva vo výchove a vzdelávaní na danej škole. Letnej akadémie sa zúčastnili i dvaja pozorovatelia vyslaní Radou Európy a to z Litvy - Education Development Centre a zo Slovenska - Štátny pedagogický ústav. 
Hlavným cieľom Baltskej letnej akadémie bolo podporiť výchovu a vzdelávanie v oblasti ľudských práv a demokratického občianstva a to na úrovni školy i komunity. Špecifickým cieľmi bolo podporiť povedomie a pochopenie prepojenia medzi vyučovaním dejepisu a hodnotami v oblasti ľudských práv a demokratického občianstva, vrátane multiperspektivity, otvorenosti voči ostatným, tolerancie a ocenenia rôznorodosti komunít, rešpektovania ľudských práv, demokratického princípu; podporiť povedomie ohľadom historického vývoja  ľudských práv a jeho úlohy v procese podpory demokracie a práva; podporiť tvorbu a implementáciu miestnych projektov podporujúcich ľudské práva a to v prepojení na školské prostredie; zdieľať príklady dobrej praxe z oblasti ľudských práv, demokratického občianstva a výučby dejepisu; podporiť implementáciu vzdelávacích zdrojov vytvorených na úrovni Rady Európy do školskej praxe. 

Práca počas letnej akadémie bola orientovaná na ciele definované v Charte Rady Európy o vzdelávaní k demokratickému občianstvu a ľudským právam, ktoré sú zamerané na žiaka, učiteľa,  vyučovací proces a školské prostredie:
1. Ciele zamerané na žiaka: 
Poskytnúť každému človeku na území daného štátu príležitosť k vzdelávaniu k demokratickému občianstvu a ľudským právam. 
Jedným zo základných cieľov každého vzdelávania k demokratickému občianstvu a ľudským právam nie je len poskytnúť študujúcim znalosti, porozumenie a schopnosti, ale tiež docieliť, aby boli pripravení v spoločnosti aktívne konať v zmysle obrany a presadzovania ľudských práv, demokracie a právneho štátu. 
2. Ciele zamerané na učiteľa: 
Podstatnou súčasťou výučby a udržateľnosti účinného vzdelávania v tejto oblasti sú priebežné školenia o zásadách, rozvíjaní a praxi vzdelávania k demokratickému občianstvu a ľudským právam pre odborných pracovníkov v školstve, vedúce a vedúcich mládeže, rovnako ako samotných školiteliek a školiteľov. V súlade s tým by takéto školenie malo byť patrične naplánované a mali by mu byť poskytované náležité zdroje.
3. Ciele zamerané na vyučovací proces
Vyučovanie a vzdelávacia prax sa majú riadiť demokratickými a ľudskoprávnymi hodnotami a zásadami. 
4. Ciele zamerané na školské prostredie
Obzvlášť vedenie vzdelávacích inštitúcií, vrátane škôl, má reflektovať a presadzovať hodnoty ľudských práv a podporovať zapojenie a aktívnu účasť študujúcich, pedagogických pracovníčok a pracovníkov, ďalších zainteresovaných osôb, vrátane rodičov.

Príklady implementácie na úrovni školy:
-	podpora školského parlamentu/rady žiakov na škole, tvorba a činnosť klubov žiakov, t. j. participácia žiakov na „živote školy”,
-	príprava workshopov pre ostatných učiteľov zo školy, rodičov, ostatné školy v regióne, 
-	tvorba projektov zameraných na aktivity žiakov v komunite, t. j. aktívna činnosť v komunite, 
-	podpora výchovy a vzdelávania k ľudským právam a demokratickému občianstvu naprieč všetkými predmetmi, t. j. zapojiť všetkých učiteľov, 
-	vytvoriť ľudskoprávny tím na škole zložený z rôznych členov s podporou rôznych organizácii: rodičia, žiak, učiteľ,
-	prieskum ohľadom názov a postojov voči násiliu a rasizmu v škole, 
-	podpora stratégií a príprava projektov podporujúcich celoškolský prístup, napr.: tvorba školskej siete v prevencii proti násiliu a intolerencie.  

Hlavné témy letnej akadémie, pričom každá téma bola podporená praktickými príkladmi implementácie do výchovno-vzdelávacieho procesu: 
1.	Ciele v oblasti výchovy a vzdelávania v oblasti ľudských práv a demokratického občianstva a ich implementácia do výchovno-vzdelávacieho procesu 
2.	Podpora celoškolského prístupu pri implementácii výchovy a vzdelávania k ľudským právam a demokratickému občianstvu
3.	Využitie medzipredmetových vzťahov na podporu výchovy a vzdelávania v oblasti ľudských práv a demokratického občianstva 
4.	Aplikácia činnostne zameraných metód vo výchovno-vzdelávacom procese 
5.	Podpora partnerstiev škôl a spolupráce s miestnymi autoritami a komunitami 
6.	Podpora mimoškolských aktivít 
7.	Tvorba a implementácia akčných plánov na školskej úrovni (napríklad s dôrazom na charakter vzdelávania mladých ľudí; participáciu žiakov na činnosti školy a mimoškolských aktivitách; partnerstvá a spoluprácu s rodičmi, mimovládnymi organizáciami, miestnymi autoritami; boj proti kybernetickému šikanovaniu)  	
Odporúčania a závery	
Baltská letná akadémia bola zameraná na podporu profesijného rozvoja pedagogických zamestnancov, ako i príklady dobrej praxe týkajúce sa implementácie niektorých tém do výchovno-vzdelávacieho procesu. Akadémia poskytla veľký priestor na realizáciu rôznych aktivít, ktoré prispievajú k zefektívneniu vyučovacieho procesu, nadobúdaniu kompetencií žiakmi a napĺňaniu požiadaviek stanovených národným kurikulom. Zároveň poskytla priestor na spoluprácu škôl a zdieľanie príkladov dobrej praxe na národnej a medzinárodnej úrovni. Z pedagogického hľadiska bol zdôraznený celoškolský prístup vo výučbe v oblasti ľudských práv a demokratického občianstva. Výučba v tejto oblasti by mala byť realizovaná najmä podporou a využitím medzipredmetových vzťahov a ako prierezovaná téma. Z tohto dôvodu by národné kurikulum malo poskytovať dostatočný priestor na podporu tohto spôsobu implementácie problematiky. 

Odporúčame tvorbu a rozvoj vzdelávacej politiky v oblasti výchovy a vzdelávania k ľudským právam a demokratickému občianstvu na národnej úrovni a to v súlade s vyššie uvedenými cieľmi špecifikovanými v predmetnej Charte Rady Európy.  

Odporúčame podporovať a uplatňovať medzipredmetové vzťahy a celoškolský prístup pri implementácii výchovy a vzdelávania k ľudským právam a demokratickému občianstvu na úrovni školy. 

Odporúčame zabezpečiť zverejnenie manuálu, prípadne ďalších nástrojov k výchove a vzdelávaniu k ľudským právam vytvorených Radou Európy, napríklad na webovom sídle/metodickom portáli ŠPÚ a zabezpečiť tak väčšiu metodickú podporu pre pedagogických zamestnancov v danej oblasti. Uvedený manuál ponúka množstvo praktických informácií a príkladov implementácie problematiky ľudských práv a demokratického občianstva do výchovno-vzdelávacieho procesu.  
Brander, P. - De Witte, L. - Ghanea, N. - Gomes, R. - Keen, E. - Nikitina, A. - Pinkeviciute, J. 2012. Compass. Manual for human rights education with young people. Rada Európy, Strasbourg: 2012. 	
Očakávaný prínos	
Absolvovaním Baltskej letnej akadémie organizovanej Radou Európy, Európskym Wergeland centrom, Ministerstvom školstva a výskumu Estónska a Estónskym inštitútom pre ľudské práva sa získali informácie o organizácii, zameraní a priebehu letnej akadémie. Nadobudnuté informácie môžu zároveň byť impulzom k ďalšej spolupráci s organizátormi v danej oblasti, t. j. bola podporená medzinárodná spolupráca s Radou Európy a Európskym Wergeland centrom a nadobudnutie know-how pri organizovaní vzdelávacích aktivít, ktoré majú formu letných akadémií. Zároveň sa získali informácie o vzdelávacích zdrojoch, ktoré sú k dispozícii pre pedagogických zamestnancov v oblasti výchovy a vzdelávania k ľudským právam a demokratickému občianstvu vytvorených s podporou Rady Európy. Prostredníctvom týchto nástrojov je možné zabezpečiť väčšiu metodickú podporu pri implementácii výchovy a vzdelávania k ľudským právam a demokratickému občianstvu i v SR. 	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 31. 08. 2015	
Správu schválil: Mgr. Petra Fridrichová, PhD., riaditeľka ŠPÚ